SK Úradný vestník Európskej únie C 102/13

Súhrnné informácie oznámené členskými štátmi o štátnej pomoci poskytnutej v súlade s nariadením Komisie (ES) č. 1857/2006 o uplatňovaní článkov 87 a 88 Zmluvy o ES na štátnu pomoc malým a stredným podnikom pôsobiacim vo výrobe, spracovaní a odbyte poľnohospodárskych výrobkov, ktorým sa mení a dopĺňa nariadenie (ES) č. 70/2001

(2008/C 102/06)

Číslo pomoci: XA 299/07

Členský štát: Írska republika

Región: Celé územie členského štátu

Názov schémy štátnej pomoci alebo názov podniku prijímajúceho individuálnu štátnu pomoc: Third level non-degree courses in Equine Science at the International Equine Institute (IEI), University of Limerick (UL)

Právny základ: National Development Plan 2007-2013

Ročné výdavky plánované v rámci schémy štátnej pomoci alebo celková výška individuálnej štátnej pomoci poskytnutej podniku: 2,411 mil. EUR v súvislosti s oprávnenými nákladmi vzniknutými počas obdobia rokov 2007 až 2013

Maximálna intenzita pomoci: 100 % oprávnených nákladov

Dátum implementácie:

Trvanie schémy štátnej pomoci alebo individuálnej štátnej pomoci:

Účel pomoci: Cieľom schémy je pripravovať a poskytovať nediplomové kurzy tretieho stupňa v odbore veda o koňovitých zvieratách, aby sa naplnili potreby odvetvia chovu koní. Schéma zahŕňa učebné kurzy na pôde univerzity a diaľkové štúdium na úrovni získania certifikátu/diplomu ako aj iné informačné kurzy, semináre a vzdelávacie služby.

Pomoc sa poskytuje v súlade s článkom 15 nariadenia (ES) č. 1857/06 – Poskytovanie technickej podpory v sektore poľnohospodárstva

Príslušné odvetvia hospodárstva: Chov koní

Názov a adresa orgánu poskytujúceho pomoc:

Department of Agriculture, Fisheries and Food, Agriculture House Kildare Street Dublin 2 Ireland

Internetová adresa: http://www.agriculture.gov.ie/index.jsp?file=schemes/equine_ndp/IEI/terms.xml

Číslo pomoci: XA 300/07

Členský štát: Írsko

Región: Celé územie členského štátu

Názov schémy štátnej pomoci alebo názov podniku prijímajúceho individuálnu štátnu pomoc: Depopulation Grant Scheme (Bovine TB and Brucellosis)

Právny základ: Diseases of Animals Act 1966

Ročné výdavky plánované v rámci schémy štátnej pomoci alebo celková výška individuálnej štátnej pomoci poskytnutej podniku: Celková výška štátnej pomoci v rámci tejto schémy je závislá od rozsahu choroby, ktorý následne určuje počet zvierat s pozitívnou reakciou na testy a hospodárstiev, na ktoré boli uvalené reštrikcie v súvislosti s tuberkulózou a brucelózou hovädzieho dobytka. Vzhľadom na to sa nedá predpokladať rozsah výdavkov v období rokov 2007 až 2013. V tejto súvislosti sú nižšie uvedené sumy plánovaných výdavkov založené na súčasnom rozsahu choroby a očakávaných výdavkoch v roku 2007:

Maximálna intenzita pomoci: 100 %

Dátum implementácie:

Trvanie schémy štátnej pomoci alebo individuálnej štátnej pomoci: Schéma pomoci v súvislosti s depopuláciou sa implementuje priebežne, keďže je priamo spojená s rozšírením tuberkulózy a brucelózy v Írsku. Schéma zostane v platnosti až do eradikácie týchto dvoch chorôb

Účel pomoci: Účelom pomoci je poskytnutie kompenzácií poľnohospodárom za straty vzniknuté po oznámení a odstránení zvierat považovaných za nakazené tuberkulózou alebo brucelózou. V rámci tejto pomoci v súvislosti s depopuláciou sa chovateľom poskytuje príjem počas obdobia reštrikcií.

Účelom pomoci je takisto odradiť od zatajovania choroby.

Štátna pomoc sa poskytuje v súlade s článkom 10 ods. 2 nariadenia (ES) č. 1857/06 – Pomoc v súvislosti s ochoreniami zvierat a rastlín a zamorením škodcami

Príslušné odvetvia hospodárstva: Hovädzí dobytok

Názov a adresa orgánu poskytujúceho pomoc:

Department of Agriculture, Fisheries and Food Maynooth Business Park Maynooth, Co. Kildare Ireland

Internetová adresa: http://www.agriculture.gov.ie/animal_health/ERAD/ERAD_comp_scheme07.doc

XA Number: XA 307/07

Členský štát: Slovenská republika

Názov schémy štátnej pomoci: Schéma štátnej pomoci na úhradu straty spôsobenej nepriaznivými poveternostnými udalosťami na poľnohospodárskych plodinách

Právny základ:

— § 13 nariadenia vlády Slovenskej republiky č. 369/2007 Z. z. z 8. augusta 2007 o niektorých podporných opatreniach v pôdohospodárstve,

— zákon č. 231/1999 Z. z. o štátnej pomoci v znení neskorších predpisov,

— článok 11 ods. 1 a článok 2 ods. 8 nariadenia Komisie (ES) č. 1857/2006 z 15. decembra 2006 o uplatňovaní článkov 87 a 88 zmluvy o štátnej pomoci pre malé a stredné podniky pôsobiace v poľnohospodárskej výrobe, ktorým sa mení a dopĺňa nariadenie (ES) č. 70/2001

Ročné výdavky plánované v rámci schémy štátnej pomoci: Objem finančných prostriedkov určených na realizáciu schémy zverejní ministerstvo na svojej webovej stránke: www.mpsr.sk.

Predpokladaný objem finančných prostriedkov v rámci schémy je na rok 2007: 100 mil. SKK

Predpokladaný objem finančných prostriedkov v rámci schémy je na jeden rok od roku 2008: 200 mil. SKK

Celkový predpokladaný rozpočet na úhradu ročného poistného v priebehu obdobia rokov 2008 – 2013: 1 200 mil. SKK

Maximálna výška pomoci: Hrubá výška pomoci sa môže poskytnúť pestovateľovi:

Dátum implementácie: Október 2007

Trvanie schémy štátnej pomoci alebo individuálnej pomoci: Do 31. decembra 2013

Účel pomoci: Účelom pomoci je podporiť malý a stredný podnik v sektore rastlinnej výroby a znížiť riziko poľnohospodárskej výroby v dôsledku nepriaznivých poveternostných udalostí, pritom nepriaznivou poveternostnou udalosťou, ktorú možno prirovnať k prírodným katastrofám sa rozumie:

Príslušný(-é) sektor(-y) hospodárstva: Prvotná výroba poľnohospodárskych výrobkov uvedených v prílohe I Zmluvy o založení ES

Názov a adresa orgánu poskytujúceho pomoc: Poskytovateľ pomoci:

Ministerstvo pôdohospodárstva SR

Dobrovičova ul. č. 12

SK-812 66 Bratislava

Tel. (421) 59 26 61 11

Internetová stránka:

http://www.land.gov.sk/index.php?navID=153&id=412

Vykonávateľ schémy:

Pôdohospodárska platobná agentúra

Dobrovičova ul. č. 12

SK-815 26 Bratislava

Tel. (421) 59 26 61 11

Internetová stránka:

http://www.land.gov.sk/apa/index.php?p=DP_metpok

Ďalšie informácie: Pomoc sa môže poskytnúť len malým a stredným podnikom podľa prílohy I nariadenia Komisie (ES) č. 70/2001 z 12. januára 2001 o uplatňovaní článkov 87 a 88 Zmluvy ES na štátnu pomoc malým a stredným podnikom. Pomoc sa bude poskytovať jednorázovo v stanovenej hrubej výške.

Odsúhlasil: Ing. Ľubomír Miček, PhD., generálny riaditeľ sekcie rozvoja vidieka, Ministerstvo pôdohospodárstva SR

Číslo XA: XA 308/07

Členský štát: Španielsko

Región: Navarra

Názov schémy pomoci alebo názov podniku prijímajúceho individuálnu pomoc: Ayudas al fomento de procesos de integración cooperativa, en el marco de la reestructuración del sector de cooperativas agrarias

Právny základ: Orden foral de la consejera de desarrollo rural y medio ambiente, por la que se establecen las normas que regirán la concesión de ayudas al fomento de procesos de integración cooperativa, en el marco de la reestructuración del sector de cooperativas agrarias

Ročné výdavky plánované v rámci schémy pomoci alebo celková výška individuálnej pomoci poskytnutej podniku: 1,187 miliónov EUR

Maximálna intenzita pomoci: 250 000 EUR na počiatočné výdavky na založenie skupín výrobcov.

Do 50 % na pokrytie poskytnutej technickej podpory v poľnohospodárskom odvetví

Dátum implementácie:

Trvanie schémy pomoci alebo individuálnej pomoci: Od 15. novembra 2007 do 31. decembra 2013

Účel pomoci: Pomoc na počiatočné výdavky na založenie skupín výrobcov. Článok 9 ods. 3 nariadenia (ES) č. 1857/2006. Oprávnené náklady na pomoc: nadobudnutie kancelárskeho vybavenia vrátane počítačového hardvéru a softvéru, náklady na administratívnych pracovníkov, režijné náklady, právne a správne poplatky. Prenájom kancelárií za trhové ceny. Pri kúpe objektov sa oprávnené výdavky na objekty obmedzujú na náklady na nájomné podľa trhových cien.

Pomoc na poskytnutie technickej podpory v poľnohospodárskom odvetví. Článok 15 ods. 2 nariadenia (ES) č. 1857/2006. Oprávnené náklady na pomoc: Poradenské služby poskytované tretími stranami, ktoré nepredstavujú nepretržitú alebo pravidelnú činnosť podniku a ani nesúvisia s jeho bežnými prevádzkovými nákladmi: notárske poplatky, registračné poplatky, licencie, audity a štúdie o financovaní projektu o zlučovaní družstiev

Príslušné odvetvia hospodárstva: Poľnohospodárske družstvá

Názov a adresa orgánu poskytujúceho pomoc:

Gobierno de Navarra. Departamento de Desarrollo Rural y Medio Ambiente C/ Tudela, 20 E-31003 Pamplona

Internetová adresa: http://www.cfnavarra.es/agricultura/COYUNTURA/AyudasEstado/pdfs/STNO0746%20OF.pdf

Ďalšie informácie:

Dirección General de Desarrollo Rural y Medio Ambiente C/ Tudela, 20 E-31003 Pamplona Tel. (34) 848 42 29 33 E-mail: izabalzv@cfnavarra.es Gobierno de Navarra

Číslo XA: XA 309/07

Členský štát: Španielsko

Názov schémy pomoci alebo názov spoločnosti prijímajúcej individuálnu pomoc: Subvenciones destinadas a las asociaciones y organizaciones de criadores de razas ganaderas puras, para la conservación, selección, mejora y fomento de las razas puras de ganado de producción

Právny základ: Proyecto de Orden APA/…/2007, por la que se establecen las bases reguladoras de las subvenciones destinadas a las organizaciones y asociaciones de criadores para la conservación, mejora y fomento de las razas puras de ganado de producción (pendiente de publicación en el Boletín Oficial del Estado). [Návrh právneho predpisu APA/…/2007, ktorým sa ustanovujú základné pravidlá týkajúce sa subvencií pre organizácie a združenia chovateľov hospodárskych zvierat na zachovanie, zlepšenie a podporu čistokrvných plemien úžitkových hospodárskych zvierat) (má sa uverejniť v Boletín Oficial del Estado (španielsky úradný vestník)]. Táto zmena a doplnenie sa uskutočňuje s cieľom prispôsobiť predtým platné pravidlá (APA/956/2005 z 30. marca 2005, ktorými sa ustanovujú základné pravidlá týkajúce sa subvencií pre organizácie a združenia chovateľov čistokrvných plemien hospodárskych zvierat s cieľom zohľadniť zmenu v pravidlách, ktorá nastala nahradením nariadenia Komisie (ES) č. 1/2004 z 23. decembra 2003 o uplatňovaní článkov 87 a 88 Zmluvy o ES na štátnu pomoc malým a stredným podnikom pôsobiacim vo výrobe, spracovaní a odbyte poľnohospodárskych výrobkov, na ktorom sa španielsky právny predpis zakladal, nariadením Komisie (ES) č. 1857/2006 z 15. decembra 2006 o uplatňovaní článkov 87 a 88 zmluvy na štátnu pomoc pre malé a stredné podniky pôsobiace v poľnohospodárskej výrobe, ktorým sa mení a dopĺňa nariadenie (ES) č. 70/2001.

Vykonal sa aj istý počet menších úprav v dôsledku skutočnosti, že právny predpis, ktorým sa ustanovujú základné pravidlá, musí byť v súlade s novými ustanoveniami zákona o subvenciách schváleného kráľovským dekrétom č. 887/2006 z 21. júla 2006

Ročné výdavky plánované v rámci schémy pomoci alebo celková výška individuálnej pomoci poskytnutej podniku: Maximálne plánované verejné výdavky vyčlenené pre všetkých príjemcov budú predstavovať sumu 14 miliónov EUR ročne

Maximálna intenzita pomoci: Subvencie, či už samostatne alebo spolu s jednou či viacerými platbami pomoci, alebo subvencie, ktoré udeľuje ktorýkoľvek iný správny orgán, verejný orgán, fyzická alebo právnická osoba, nesmú presiahnuť 1 milión EUR na plemeno a nesmú presiahnuť tieto hraničné hodnoty:

1. maximálna oprávnená suma na hrubý ročný príjem výkonného tajomníka sa stanovuje na 38 000 EUR; 25 000 EUR pre absolventa vysokoškolského štúdia (dlhý cyklus), inžiniera, lekára alebo ekvivalentné vzdelanie; 21 000 EUR pre absolventa vysokoškolského štúdia (krátky cyklus), technického inžiniera alebo ekvivalentné vzdelanie a 18 000 EUR pre administratívneho zamestnanca;

2. maximálna platba za prenájom priestorov slúžiacich ako kancelária na evidenciu stáda je 22 000 EUR;

Bez ohľadu na vyššie uvedené skutočnosti je maximálnou sumou nákladov na stravovanie a ubytovanie na osobu a deň suma zodpovedajúca náhradám skupiny 2 podľa kráľovského dekrétu 462/2002 z 24. mája 2002 o náhrade výdavkov vzniknutých pri výkone pracovných povinností, a maximálne cestovné náklady sa ustanovujú v článku 17 uvedeného kráľovského dekrétu.

Maximálna suma na počítačové vybavenie je 20 % z celkovej sumy poskytnutej pomoci.

Finančné náklady, náklady na právne alebo finančné poradenstvo, notárske a registračné poplatky a náklady na expertízy súvisiace s realizáciou subvencovaného projektu, špecifické správne náklady a náklady na bankovú záruku sú oprávnené na pomoc, ak sú v priamom vzťahu so subvencovanou činnosťou a ak sú nevyhnutné na jej riadnu prípravu alebo výkon

Dátum implementácie: Od 1. novembra 2007

Trvanie schémy pomoci alebo individuálnej pomoci: Do 31. decembra 2013, s výnimkou oprávnených činností uvedených v článku 4 ods. 5 (pomoc na genetické zlepšenie pomocou investícií do testovacích stredísk, reprodukčných stredísk a iných zariadení), ktoré sa budú môcť financovať len do 31. decembra 2011. Pomoc sa bude poskytovať každoročne

Účel pomoci: Subvencie poskytnuté malým a stredným podnikom (organizácie a združenia chovateľov čistokrvných plemien úžitkových hospodárskych zvierat na vnútroštátnej úrovni) s cieľom podnietiť výber, zachovanie a podporu plemien hospodárskych zvierat. Tieto opatrenia zodpovedajú týmto ustanoveniam nariadenia (ES) č. 1857/2006:

Príslušné odvetvia hospodárstva: Chovatelia všetkých druhov úžitkových hospodárskych zvierat

Názov a adresa orgánu poskytujúceho pomoc:

Ministerio de Agricultura, Pesca y Alimentación Secretaría General de Agricultura y Alimentación (Dirección General de Ganadería) C/ Alfonso XII, 62 E-28014 Madrid

Internetová stránka: http://rasve.mapa.es/Publica/InformacionGeneral/Legislacion/legislacion.asp

Ďalšie informácie: Subvencie budú zlučiteľné s akoukoľvek inou pomocou, ktorú môže poskytnúť iný subjekt verejnej správy, verejné orgány, vnútroštátne alebo medzinárodné, v priradenom alebo podriadenom postavení, fyzická alebo právnická osoba, okrem subvencií uvedených v kráľovskom dekréte č. 997/1999 z 11. júna 1999 o podpore obzvlášť chránených domácich plemien, ktorým hrozí vyhynutie. Výška subvencií, či už samostatne alebo kumulovaných s platbou pomoci alebo niekoľkými platbami pomoci alebo subvencií od iného správneho orgánu, verejného orgánu, fyzickej alebo právnickej osoby, však nesmie presiahnuť limity uvedené vyššie, alebo limity stanovené v nariadení Komisie (ES) č. 1857/2006 z 15. decembra 2006 o uplatňovaní článkov 87 a 88 zmluvy na štátnu pomoc pre malé a stredné podniky pôsobiace v poľnohospodárskej výrobe, ktorým sa mení a dopĺňa nariadenie (ES) č. 70/2001.

V prípade, že skutočne vzniknuté výdavky sú nižšie ako sa plánovali podľa pôvodného rozpočtu, alebo ak sa poskytne iná pomoc, ktorá po kumulácii presahuje percentuálne podiely financovania, rozhodnutie sa zmení a doplní a pomoc sa zníži v pomere k pomoci poskytnutej v príslušnom rozhodnutí s tým, že ak sú k dispozícii finančné prostriedky, môžu sa sumy opäť upraviť v súlade s prijatými žiadosťami, v ktorých sa musia odôvodniť navrhované činnosti